stanford-oval/wikipedia huggingface dataset:
חקיינות אגרסיבית
חקיינות שאינה הורגת את הקורבן

ישנם מינים שאינם הורגים את קורבנם אך מנצלים אותם ונטפלים להם. כמה צדפות מסוג Lampsilis מתפתחות בתוך זימי דגים טורפים. זחלי הצדפות נראות כמו טרף קל וכשדג מתקרב הם נטפלים לזימיו ועליהם חיים. הקוקיות השונות מחקים במראה ביציהם את דוגמת הפונדקאים וכך לא מזוהים.
בשוניות אלמוגים בהם משתמשים דגים גדולים להתנקות בדג הנקאי ישנם מתחזה ממשפחת הקרנוניים - חקיין נקאי שדומה לנקאי ומחקה אותו כדי להיכנס לפה המארחים, אך הוא אינו מנקה אותם אלא נוגס בבשרם.
תולעים מהסוג Leucochloridium משתמשים במחושי חלזונות הניזונים מהם כדי למשוך עופות שיאכלו אותם. כשציפור אוכלת את החילזון היא הופכת ישר לפונדקאית לתולעים הטפילות.
מיני פרחים שונים מושכים חרקים מאביקים מבלי לתת להם צוף (תופעה המכונה באנגלית Pseudocopulation).
חקיינות אגרסיבית נוספת שייכת לכמה נחשים ארסיים, שכאשר הם מאוימים הם בורחים לבין הסלעים ושם מוציאים את זנבם ומפתלים אותו. כאשר טורף אוחז בזנב המתפתל הנחש מכיש אותו.
חזית קרליה

| --- | --- |

חיילים רוסים נושאים את דגלי חזית קרליה ביום הניצחון בחבר המדינות 2015
 פרטים
 מדינה:  ברית המועצות ברית המועצות
 שיוך:  הצבא האדום הצבא האדום
 סוג:  חזית
 אירועים ותאריכים
 תקופת הפעילות:  23 באוגוסט 1941 – 1944 (כשנתיים)
 מקים היחידה:  סטבקה
 מלחמות:  מלחמת העולם השנייה
 פיקוד
 מפקדים
חזית קרליה (ברוסית: Каре́льский фронт) הייתה חזית, של הצבא האדום שלחמה במלחמת העולם השנייה.
היסטוריה

החזית הוקמה ב-23 באוגוסט 1941, בעקבות פיצולה של החזית הצפונית לחזית לנינגרד וחזית קרליה. כמפקדה הראשון של החזית מונה ולריאן פרולוב, והיא הגנה על הגזרה בין ימת לדוגה והנהר סוויר עד לאוקיינוס הקרח הצפוני באזור מורמנסק. החזית השתתפה במלחמת ההמשך והשתתפה בקרבות כנגד צבא פינלנד והוורמאכט. ב-1944 השתתפה החזית יחד עם חזית לנינגרד בהתקפה הסופית על פינלנד, שהובילה לכיבוש שטח גדול יחסית של 100 ק"מ. המתקפה נבלמה בסופו של דבר מבלי שהסובייטים הצליחו לכבוש את פינלנד עצמה, אולם ב-19 בספטמבר של אותה שנה נאלצו הפינים לחתום על חוזה שלום. באוקטובר ניהלה החזית את מבצע פטאסמו-קירקינס לכדה חלק מצפון פינלנד וממחוז פינמרק בנורווגיה. ב-15 בנובמבר של אותה שנה פורקה החזית, וחייליה נשלחו למזרח הרחוק הרוסי והיוו מאוחר יותר את הבסיס ליצירת חזית המזרח הרחוק הראשונה.
מפקדים

ולריאן פרולוב (23 באוגוסט 1941 - פברואר 1944)
קיריל מרצקוב (פברואר 1944 - 15 בנובמבר 1944)
הערות שוליים

↑  מקביל לקבוצת ארמיות בצבאות מערביים
חזית קלינין

|  פרטים |
| --- | --- |
 מדינה:  ברית המועצות ברית המועצות
 שיוך:  הצבא האדום הצבא האדום
 סוג:  חזית
 אירועים ותאריכים
 תקופת הפעילות:  19 באוקטובר 1941 – 20 באוקטובר 1943 (שנתיים)
 מקים היחידה:  סטבקה
 מלחמות:  מלחמת העולם השנייה
 פיקוד
 מפקדים
 
חזית קלינין (ברוסית: Калининский фронт) הייתה חזית, של הצבא האדום שלחמה במלחמת העולם השנייה.
היסטוריה

החזית הוקמה ב-19 באוקטובר 1941 על פי הוראת הסטבקה מ-17 באוקטובר, וכמפקדה הראשון מונה איוואן קונייב. החזית ריכזה את הכוחות שהגנו על עיר הבירה מוסקבה מצפון-מזרח, וכללה את הארמיות ה-22 ה-29 וה-30, וכוחות אוויר שונים שמאוחר יותר הפכו להיות הארמייה האווירית ה-3. בהנהגתו של קונייב, ביצעה החזית מתקפת נגד מוצלחת אשר הביאה לשחרור העיר קלינין. בהמשך עבר קונייב לפקד על החזית המערבית ומקסים פורקאייב עבר לפקד על חזית קלינין. בנובמבר 1942 תקפו שתי החזיתות את מבלט רז'ב ב"מבצע מארס", וכמתאם הפעילויות ביניהם מונה גאורגי ז'וקוב. באפריל 1943 הוחלף פורקאייב באנדריי יריומנקו, ותחת הנהגתו ביצעה הארמייה מתקפות רבות באזור רז'ב. ב-20 באוקטובר 1943 שונה שמה לחזית הבלטית הראשונה.
מפקדים

איוואן קונייב (אוקטובר 1941 - אוגוסט 1942)
מקסים פורקאייב (אוגוסט 1942 - אפריל 1943)
אנדריי יריומנקו (אפריל 1943 - אוקטובר 1943)
הערות שוליים

↑  מקביל לקבוצת ארמיות בצבאות מערביים
חקיינות מילריינית

שני מיני פרפרים מסוגים שונים: דנאית מלכותית ו-Limenitis archippus (אנ') צבועים בצבעים דומים כדי להזהיר טורפים שהם ארסיים
חקיינות מילריינית היא תופעה בטבע בה שני מינים רעילים, החיים בקרבה אחד לשני וסובלים מטורפים דומים, ישתמשו באותו סוג של אזהרה במקביל. חקיינות זו היא מוטואליזם, בו שני המינים מרוויחים. תופעה זו קרויה על שם הזואולוג וחוקר הטבע הגרמני פריץ מילר (אנ'), אשר הציע את הרעיון לראשונה ב-1878 על פרפרים שחקר בברזיל.
תופעה זו מוסברת כך שאם טורף יראה שני מיני טרף רעילים הוא ילמד שלא לאכול את שניהם. אם שני מינים אלו בעלי אותות אזהרה דומים, כמו צבע וצורה, ילמד הטורף להימנע משניהם בצורה מהירה יותר. לדוגמה, אם טורף צריך לאכול אלף פרטים על מנת ללמוד כי זהו מין מסוכן, מספר הפרטים שיצטרך לטרוף הטורף כאשר יש שני מינים דומים ושניהם רעילים מתחלק בין השניים וכך כל מין ניזוק פחות. שני המינים בחיקוי זה אינם חייבים להיות בעלי דרגות זהות של הגנה. יש ספקטרום שלם בין חקיינות מילריינית, אמיתית, לחקיינות בטסיאנית, לא אמיתית. בנוסף ישנם סוגי חקיינות נוספים.
חקיינות בעזרת ברירה זוויגית

צבעים אפוסמטיים עשויים להשתנות לאורך הזמן ולכן על החקיין להמשיך ולעדכן את צבעיו ללא הרף כדי להמשיך ולהידמות למושא החיקוי. מחקר שנעשה על קבוצת פרפרים מצא כי הפרפרים מצליחים לעשות זאת בעזרת ברירה זוויגית. צוות מחקר שבדק את איכויות הצבע של קבוצת פרפרים מהסוג הליקוניוס ומלינאה (Melinaea), מצא כי הצבעים בעל גוון "חי" יותר בצד הגבי של הכנפיים מאשר בגחון. כמו כן בהשוואת המינים נראה כי לנקבות יש כתמים בהירים יותר בכמה מקומות ספציפיים. החשיבות בבחירת גוני הצבעים נועדה להימנע מגוונים עדינים מדי שיפחיתו את יעילות החקיינות. קולטנים עצביים מיוחדים במוח הפרפר מעניקים לו את היכולת להבחין בין דקויות עדינות של גוונים המאפשרים לו לדייק בבחירת בן הזוג. כדי לבדוק את חשיבותם של רמזים עצביים וחזותיים אלה בפרפרים ערכו חוקרים ניסוי בו הם שינו את צבעי כנפי הפרפר. כאשר הסירו את הצבע האפוסמטי, הצלחתו של הפרפר למשוך בנות זוג נפגעה לעומת פרפרים עם צבע בעל גוון תקין.
ראו גם

צבעי אזהרה
הערות שוליים

↑  מאמר על שינויים בגוונים בעקבות חיקוי מילרייני
| יחסי גומלין בין אורגניזמים |
| --- | --- | --- |
| יחסי +/- | טריפה • טריפה תחרותית • טפילות • פרזיטואידיות • חקיינות בטסיאנית • רמאות |  |
| יחסי -/- | תחרות |  |
| יחסי +/0 | קומנסליזם |  |
| יחסי -/0 | אללופתיה |  |
| יחסי +/+ | הדדיות (ניקוי הדדי) • אנדוסימביוזה • חקיינות מילריינית • זולתנות |  |
| אחר | חקיינות • סימביוזה • פונדקאי |  |
חגים (סרט, 2016)

| --- | --- |

 בימוי:  קווין סמית' גארי שור מאט ג'ונסון סקוט סטיוארט ניקולס מקארתי דניס וידמאייר קווין קולש שרה עדינה סמית' אנתוני סקוט ברנס
 הופק בידי:  ג'ון הגמן טים קונורס אדם איג'יפט מורטימר קייל פרנקה ארם טרצקיאן
 שחקנים ראשיים:  יום ולנטיין: מדלן קוגלאן סוואנה קניק ריק פיטרס בריטון סימונס יום פטריק הקדוש: רות בראדלי פיטר קמפיון איזולט מק'קפרי פסחא: אווה אקרס פטרה רייט מארק סטגר יום האם:  סופי טראוב אלקה פלדינו שילה ואנד ג'ניפר לאפלור סוניה קינסקי יום האב: ג'וסלין דונהיו מייקל גרוס יאנה קארן ליל כל הקדושים: אשלי גרין אוליביה רוש הארלי קווין סמית' הארלי מורנשטיין שלבי קמפר חג המולד: סת' גרין קלייר גרנט קאלוס קלוף ג'ון סי. ג'ונסון שון פרסונס מייקל סאן לי ווס רוברטסון קארינה נואל סקוט סטיוארט ריצ'רד דילורנצו סילבסטר: לורנזה איזו אנדרו בואן מייגן דאפי
 מוזיקה:  רוברט אלייר מארק דגלי אנטוני כריסטופר דרייק רונן לנדא ליאו פירסון פיילוטפרייסט ג'ונתן סנייפס מיסטר סקווינטר
 מדינה:  ארצות הברית
 חברת הפקה:  דיסטנט קורנרס אנטרטיינמנט סרטי XYZ
 חברה מפיצה:  ורטיקל אנטרטיינמנט
 שיטת הפצה:  וידאו על פי דרישה 
 הקרנת בכורה:  14 באפריל 2016 (TFF) 22 באפריל 2016 (ארצות הברית)
 משך הקרנה:  105 דקות
 שפת הסרט:  אנגלית
 סוגה:  אימת-חג
 הכנסות באתר מוג'ו:   holidays
 holidaysanthology.com
 דף הסרט ב־IMDb
 
"חגים" (באנגלית: Holidays) הוא אימת-חג וסרט אנתולוגיה אמריקאי משנת 2016 המורכב מסרטי אימה קצרים, שכל אחד מהם נוצר בהשראת חגיגה אחרת. בין הבמאים נמנים קווין סמית', גארי שור, אדם איג'יפט מורטימר, סקוט סטיוארט, ניקולס מקארתי, דניס וידמאייר וקווין קולש, שרה עדינה סמית' ואנתוני סקוט ברנס.
הסרט הוקרן בבכורה עולמית בפסטיבל הסרטים טרייבקה ב-14 באפריל 2016. לאחר מכן, הוא הופץ בווידאו על פי דרישה ב-15 באפריל 2016 ובהמשך גם בבתי הקולנוע בארצות הברית ב-22 באפריל 2016. החברה המפיצה שלו הייתה ורטיקל אנטרטיינמנט, בעוד שחברות ההפקה היו דיסטנט קורנרס אנטרטיינמנט וסרטי XYZ.
חלקים > יום ולנטיין

כתיבה ובימוי: קווין קולש ודניס וידמאייר
משחק: מדלן קוגלאן, סוואנה קניק, ריק פיטרס, בריטון סימונס
מקסין היא תלמידה שסובלת מבריונות. לאחר סצנה בחדר המלתחות, היא קופצת ממקפצת הבריכה, טובעת ומחולצת על ידי המאמן שלה, רוקוול, בו היא חושקת. רוקוול סובל ממחלות בלב וזקוק להשתלה, ואינו יכול לעשות הרבה בעניין ההצקות והבריונות של היידי למקסין מכיוון שזו ארגנה עבורו גיוס כספים. לאחר שהיידי צוחקת על מקסין בגלל הטביעה שלה ולועגת לה על כך שלא הצליחה לעשות דבר עבור מחלתו, רוקוול משאיר מכתב אהבה בתא שלה, במטרה לנחם אותה. מקסין מוצאת אותו ונכנסת למצב אופורי. לאחר מכן, היא עוקבת אחרי היידי, מכה אותה עם לבנה והורגת אותה בעזרת סכין יפנית. בהמשך, נודע כי מקסין חותכת את עצמה באמצעות אותה הסכין, וטוענת שאביה התאבד באמצעותה. מאוחר יותר באותו הלילה, רוקוול מתכונן ללכת לאירוע התרמה עם אשתו עד שהוא שומע את פעמון הדלת. כשהוא פותח אותה, הוא נחרד לגלות שמקסין עומדת בכניסה כשהיא אוחזת בליבה של היידי כמתנת חג עבורו.
חלקים > יום פטריק הקדוש

כתיבה ובימוי: גארי שור
משחק: רות בראדלי, פיטר קמפיון ואיזולט מק'קפרי
מורה בבית ספר ששמה אליזבת קאלן מציגה לתלמידיה סרט תיעודי אודות יום פטריק הקדוש והאגדה כיצד סילק את כל הנחשים מאירלנד. בהמשך היא מבחינה בתלמידה החדשה שלה, גרנייה, ומנסה ליצור עימה אינטראקציה, אך ללא הצלחה. לאחר שיעור במהלכו עיצבו התלמידים כרטיסי ברכה, מבחינה קאלן בכרטיס הברכה של גרנייה, עליו הונח עור יבש של נחש ומתחתיו היה כתוב: "רק משאלתך העמוקה ביותר יכולה לגרום לי לחייך". ביום שלמחרת, מתעוררת קאלן במכוניתה, כשעור נחש מונח מסביבה. בסצנה הבאה, היא פוגשת את גרנייה בסופרמרקט וזו מחבקת את בטנה של קאלן בחוזקה, מה שגורם לקאלן לחשוד שמשהו לא בסדר בגופה. בהמשך, מגלה קאלן שהיא בהיריון (בעבר הביעה עניין להביא ילדים לעולם) והרופא שלה טוען שיש בבטנה נחש. כאשר קאלן קוראת את דו"ח הקריאה של גרנייה ורואה ציור של עצמה יולדת נחש, היא שואלת אותה במה מדובר, וזו בתגובה מחייכת בלי לומר מילה. במהלך השנה שלאחר מכן, כשהבטן של קאלן ממשיכה לגדול, ההתנהגות שלה משתנה בהתאם. משפחתה מתחננת שתקשיב להיגיון ותבצע הפלה, אך זו מסרבת לעשות כן. במהלך השבועות האחרונים להריונה, לובשת קאלן בגדים בסגנון ימי הביניים, מכיוון שזה הדבר היחיד שהיא יכלה ללבוש בהתחשב במצב גופה ובגודל הבטן שלה. כמעט ארבע מאות ימים לאחר שנולד "תינוק הנחש" שלה, שוכבת קאלן באמבטיה שלה ומניחה עכבר על בטנה, בתקווה לפתות את הנחש לצאת מתוך רחמה; דבר שקורה וגורם לה לאבד הכרה. לאחר מכן, היא נחטפת על ידי גרנייה וגבר מסתורי, ככל הנראה אביה של גרנייה, עימו קיימה קאלן יחסי מין ביום פטריק הקדוש. הגבר מניח שקאלן תיחרד מלידת נחש, אך זו מאמצת בשמחה את תפקידה כאמו, ומכנה את הנחש כ"תינוק היפה" שלה, ומצטרפת לכת שלו ושל גרנייה. מאוחר יותר, מורה חדשה בבית הספר (נזירה) מקבלת את אותו המסר מגרנייה והסיפור חוזר על בשנית.
חלקים > פסחא

כתיבה ובימוי: ניקולס מקארתי
משחק: אווה אקרס, פטרה רייט ומארק סטגר
בשעת לילה מאוחרת, מגיחה ביצת פסחא מתוך מרפסת לסלון. הילדה, ששומעת את הרחשים בסלון קמה בבהלה ואמה מרגיעה אותה ומנסה כמיטב יכולתה להסביר את הקשר של קמע החג לישו. היא גם אומרת לה שהיא חייבת לישון כאשר ארנב הפסחא מגיע, כי אף ילד מעולם לא ראה אותו. מאוחר יותר, הילדה קמה לשתות מים ומגלה יצור דמוי ישו הצלוב/ארנב הפסחא, שמותיר אחריו אפרוחים וסוכריות בסלון. היא מנסה להתגנב בחזרה לחדרה אך נתפסת. הארנב מסביר שמשום שהיא ראתה אותו, היא חייבת לתפוס את מקומו ושהיא לעולם לא תראה את אמה שוב, אלא תראה דברים קסומים מופלאים; הוא מאכיל אותה בביצה שהופכת אותה ליצור דמוי ארנב. לבסוף, האם נשמעת כשהיא קוראת לבתה וזאת, תוך שהדלת האחורית ננעלת.
חלקים > יום האם

כתיבה ובימוי: שרה עדינה סמית'
משחק: סופי טראוב, אלקה פלדינו, שילה ואנד, ג'ניפר לאפלור וסוניה קינסקי
קייט היא אישה שלא יכולה להפסיק להיכנס להריונות וממשיכה להפיל אותם זה אחר זה. בעצת רופאה, קייט נוסעת לאזור מרוחק שנמצא באמצע המדבר. בהתחלה, הכול נראה בסדר עד שבאחד הלילות היא מוצאת את עצמה באורגיה עם נשים וגבר שרירי; דבר שגורם לה להבין שהמקום הזה הוא ביתן של מכשפות עקרות, המקוות להיכנס להיריון; הן אומרות ומסבירות לה שהיא השער לכך. קייט הופכת לקטטונית אך זוכה לטיפול מסור על ידי המכשפות שניתקו אותה מהציוויליזציה. בהמשך, מסתבר שהרופא שלה שהמליץ לה על המקום הוא חלק מהקובן. בסופו של דבר, קייט מצליחה לברוח אך לפתע מתחילה ללדת. המכשפות מקיפות אותה כדי לסייע בלידתה, אך כולן צורחות באימה כאשר זרוע מדממת יוצאת מתוכה.
חלקים > יום האב

כתיבה ובימוי: אנתוני סקוט ברנס
משחק: ג'וסלין דונהיו, מייקל גרוס ויאנה קארן
קרול חוזרת הביתה ומקבלת חבילה מסתורית מאביה, אותו לא ראתה מאז שהייתה ילדה. היא מוצאת בה נגן קלטות ישן ואוזניות ומפעילה את הקלטת, בה ניתן לשמוע את אביה מספר לה כיצד אהב אותה.; הוא מנחה אותה ללכת למקום בו שיחקו כשהייתה ילדה כדי שיוכלו להתאחד מחדש. קרול משאירה הודעה קולית לאמה בטענה שהיא שיקרה לה כשאמרה שאביה גוסס. בהגיעה למקום המוזכר בקלטת, היא מבינה שהקלטת הוקלטה כשהייתה עם אביה בילדותה – ולא מימים אלה. עם זאת, זו ממשיכה להתנגן ומורה לה לאן ללכת. בסופו של דבר, הקלטת מובילה אותה לבניין עם דלת מסתורית אליה היא זוכרת שנכנסה עם אביה בילדותה. בקלטת, אביה מתנצל על שעזב אותה, אך מסביר שאין לו ברירה, משום שזו ההזדמנות היחידה שלו לפגוש "אותו" (ישות מסוימת). כשהיא נכנסת לתוך הדלת, נראה שהיא הובלה לעולם אחר. הסצנה חוזרת לאמה של קרול שמנסה להתקשר לטלפון הנייד שלה, אך ללא הצלחה. קרול נתקלת בדמות היושבת על כיסא ובקלטת ניתן לשמוע את אביה מצהיר שהוא שמח שהיא (קרול) באה "מרצונה החופשי". בהמשך, כשהיא קוראת לו כמה פעמים תוך שהיא חוצה מעגל מלח, היא נבהלת מיצור מסתורי ואפל השואג בחזרה אליה. הקלטת והאוזניות נופלות על הקרקע וקרול נעלמת, כשבסוף ניתן לשמוע דרך הקלטת את אביה אומר "(אנחנו) יחד".
חלקים > ליל כל הקדושים

כתיבה ובימוי: קווין סמית'
משחק: אשלי גרין, אוליביה רוש, הארלי קווין סמית', הארלי מורנשטיין ושלבי קמפר
איאן הוא סרסור המספק שירותי מין אינטרנטיים, במסגרתם הוא מתעלל בשלוש העובדות שלו: הולי, ברי וסרינה. כשהוא מכחיש את רצונן של הבנות לחגוג את ליל כל הקדושים וקורא להן בכינויי גנאי שונים, הן בתגובה נלחמות ואומרות לו שזו טעות מצידו להתעסק עם שלוש נשים הקשורות לעולם הכישוף. הוא בתגובה לא מתרשם ומנסה לאנוס את סרינה, אך שלוש הבנות מכות אותו עד כדי עילפון. איאן מתעורר כשבתחתוניו נמצא מצבר רכב, אליו מחובר ויברטור הדבוק לפי הטבעת שלו ומחשב נייד שהונח לפניו. הבנות שולחות אליו הודעות דרך המחשב הנייד ומציבות דרישות שאם לא ימלא אותן, יופעל הרטט של הוויברטור עד לעוצמה מלאה. כשהן מבקשות ממנו להראות להן את הנרתיק שלו, הוא מבולבל. הבנות מחליקות סכין מתחת לדלתו ואומרות לו "צור לך כזה, איאן". לאחר שהוא עושה זאת, הבנות מגבירות את כוח המצבר ל-10 מתוך סקרנות, וככל הנראה הורגות אותו. לבסוף, פוגשות הבנות את ננסי, עובדת מין פוטנציאלית שאיאן רצה להעסיק לפני שנהרג על ידן; הן מסבירות לה שהן מנהלות את החברה ושאיאן פוטר בעקבות "קיצוצים".
חלקים > חג המולד

כתיבה ובימוי: סקוט סטיוארט
משחק: סת' גרין, קלייר גרנט, קאלוס קלוף, ג'ון סי. ג'ונסון, שון פרסונס, מייקל סאן לי, ווס רוברטסון, קארינה נואל, סקוט סטיוארט וריצ'רד דילורנצו
פיט גונדרסון רוצה לקנות לבנו משקפי מציאות מדומה בשם "uVu" כמתנת חג המולד, אך מאחר לחנות הצעצועים ומגיע בעת שמישהו אחר רוכש את זוג המשקפיים האחרונים, אף על פי שזה התקשר למוכר במטרה שישמור לו אותם; אותו הבחור לוקה בהתקף לב ואינו מצליח למצוא את הכדורים שעליו ליטול במקרה כזה. בהתחלה, גונדרסון זועק לעזרה, אך לאחר שנזכר בדרישת אשתו להשיג את המשקפיים, הוא גונב במקום זאת את של אותו הבחור ובורח הביתה, שם מתלוננת אשתו על כך שלא קיבלה את בונוס חג המולד שהובטח לה. ביום חג המולד, בובי (בנו של פיט) פותח את המתנה בהתרגשות, ומסביר שהמשקפיים יוצרים מחדש את המחשבות והרעיונות שלך ומתרגמים אותו למשחק וירטואלי. בנו של גונדרסון מציע לו לנסות את המשקפיים, וזה נענה להצעה ורואה בהם חשפנית. מאוחר יותר באותו לילה, מתגנב גונדרסון מהמיטה כדי לנסות שוב את המשקפיים. בהתחלה הוא רואה את עצמו מקבל מציצה מזונה, אך זמן קצר לאחר מכן, המשקפיים מציגות את סצנת גנבת המשקפיים מנקודת מבטו של הבחור שלקה בהתקף הלב. גונדרסון מנסה להסתיר את מה שקרה, אך אשתו, שרה, מגלה את האמת בעקובת הצילומים שנשמרו במשקפיים. גונדרסון מודה בפניה שהוא ביצע את המעשה הזה בעקבות כך שלאותו הבחור "היה את מה [שהוא] רצה", ובגלל "שנמאס לו להיות נחמד". להפתעתו, שרה מתרשמת מכך והשניים מקיימים יחסי מין. מאוחר יותר, גונדרסון מביט שוב במשקפיים ומגלה ששרה עינתה והרגה את הבוס שלה לאחר שזה לא העניק לה בונוס בשכר שלה. הוא נחרד מכך ולפתע מופיע הכיתוב: "uVu מראה לך אותך!".
חלקים > סילבסטר

כתיבה: קווין קולש ודניס וידמאייר
בימוי: אדם איג'יפט מורטימר
משחק: לורנזה איזו, אנדרו בואן ומייגן דאפי
לאחר שרצח את הבחורה עימה נפגש לדייט, רג'י אוסף בחורה נוספת דרך אתר היכרויות, בשם ז'אן, איתה הוא נפגש בליל סילבסטר. הדייט שלהם מביך במיוחד בגלל ההתנהגות המוזרה של רג'י, אך ז'אן, שמרחמת עליו, מזמינה אותו לדירתה. הם חוזרים לדירתה של ז'אן, בעוד שרג'י הולך לחדר השירותים כדי לשטוף את הפנים, אך מכין את הכלורופורם שהוא הביא עימו במטרה להרדים את ז'אן. בהמשך, הוא בודק את ארונית התרופות שנמצאת בחדר השירותים ומגלה שז'אן שומרת גפיים ואיברים כרותים בצנצנות. לפתע, ז'אן ממהרת להיכנס עם גרזן ותוקפת את רג'י, שמוצא עוד גוויות באמבטיה שלה. רג'י מנסה להגיע לסלון וכף רגלו נכרתת באמצעות הגרזן. לאחר שהצליח לזחול לעבר הז'קט שלו, הוא שולף אקדח אך שוכח לטעון אותו (שכח לטעון את האקדח בפעם הראשונה שניסה לירות בבחורה הקודמת עימה נפגש), וכתוצאה מכך ז'אן מנתצת את ראשו ורוצחת אותו. כשהשנה החדשה מגיעה, ז'אן רוקדת עם הגרזן שלה.
רקע וקידום > פיתוח

במקור, פותח הפרויקט על ידי ג'ון הגמן באמצעות חברת הסרטים שלו, דיסטנט קורנרס אנטרטיינמנט. טים קונורס ואדם איג'יפט מורטימר לקחו חלק בהפקתו, כמו גם קייל פרנקה וארם טרצקיאן מסרטי XYZ. המפיקים בפועל היו אנדרו בארר וגייב פרארי ובנוסף אליהם, נכללו גם נייט בולוטין וניק ספייסר מ-XYZ כמפיקים בפועל של "חגים".
רקע וקידום > הוצאה

הסרט הוקרן בבכורה עולמית בפסטיבל הסרטים טרייבקה ב-14 באפריל 2016. לפני כן, ורטיקל אנטרטיינמנט וסרטי XYZ רכשו את זכויות ההפצה של "חגים" ברחבי העולם. הסרט יצא לאקרנים ב-15 באפריל 2016, באמצעות פורמט הווידאו על פי דרישה לפני הוצאתו המוגבלת בארצות הברית, ב-22 באפריל 2016.
ביקורת

באתר האינטרנט לביקורות סרטים, Rotten Tomatoes, יש ל"חגים" ציון משוכלל של 50%, בהתבסס על 30 ביקורות, עם ממוצע דירוג של 5.90/10.
ביאורים

↑  מפגש מכשפות או מניין של שלוש עשרה מכשפות.
הערות שוליים

1 2 3  Holidays (2016) - IMDb (באנגלית אמריקאית), נבדק ב-2021-09-07
1 2  Holidays | 2016 Tribeca Film Festival, archive.ph, ‏2016-07-22
1 2  Gordon Cox, Gordon Cox, ‘Holidays’ Horror Anthology Grabbed for Release In Advance of Tribeca Film Festival Premiere, Variety, ‏2016-03-14 (באנגלית אמריקאית)
↑  coven in Hebrew | Morfix Dictionary מילון ותרגום מורפיקס | coven תרגום, באתר www.morfix.co.il
↑  Nancy Tartaglione, Nancy Tartaglione, Kevin Smith, Gary Shore & More Take ‘Holidays’ With XYZ Genre Anthology – Berlin, Deadline, ‏2015-02-02 (באנגלית אמריקאית)
↑  Tribeca 2016 Announces Lineups for Spotlight, Midnight, Special Screenings, and Tribeca/ESPN Sports Film Festival, Tribeca
↑  Patrick Hipes, Patrick Hipes, ‘Holidays’ Horror Anthology Scares Up Deal & April Release Date, Deadline, ‏2016-03-14 (באנגלית אמריקאית)
↑  Holidays (באנגלית), נבדק ב-2021-09-07
חתול נמרי

| חתול נמרי |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: טורפים
תת־סדרה:: דמויי חתול
משפחה:: חתוליים
סוג:: חתול נמרי
מינים
 Prionailurus planiceps  Prionailurus rubiginosus  Prionailurus viverrinus  Prionailurus bengalensis  Prionailurus javanensis
שם מדעי
 Prionailurus ‏סברצוב, 1858
תחום תפוצה


חתול נמרי (שם מדעי: Prionailurus) הוא סוג ממשפחת החתוליים של טורפים קטנים החיים בדרום-מזרח אסיה. אלו חתולים קטנים ביותר ומנומרים החיים בעיקר ביערות טרופיים ומוסווים בהם והם יודעים לטפס על העצים ולצוד חיות קטנות, בעיקר עופות ויונקים קטנים עליהם וכן לצוד יצורי מים כמו דגים וגם לשחות.
מינים

חתול נמרי כהה (Prionailurus rubiginosus) - מצוי בדרומה של הודו ובסרי לנקה
חתול נמרי בנגלי (Prionailurus bengalensis) - מצוי בטבע ברחבי רוב אזור מזרח אסיה מרוסיה וסין בצפון עד לאינדונזיה ולפיליפינים בדרום
חתול דגים נמרי (Prionailurus viverrinus) - מצוי בטבע מהודו ועד מלזיה ובאי ג'אווה
חתול נמרי שטוח-ראש (Prionailurus planiceps) - מצוי בטבע במלזיה וכן באיים סומטרה ובורנאו שבאינדונזיה
חתול נמרי סונדי (Prionailurus javanensis) - הופרד לאחרונה מהמין חתול נמרי בנגלי
המינים חתול דגים נמרי, חתול נמרי כהה וחתול נמרי שטוח-ראש, נמצאים בסכנת הכחדה עקב פגיעה ביערות בהם הם חיים ועקב ציד.
חירות, שוויון, אחווה

כותרת הכניסה לכנסייה בבעלות ממשלת צרפת משנת 1905. עת כנסיות ממשלתיות נהגו להציג באופן בולט את המוטו הלאומי. היום כיתובים אלה נדירים בצרפת
חירות, שוויון, אחווה (בצרפתית: Liberté, Égalité, Fraternité) הוא המוטו של צרפת ושל האיטי ודוגמה בולטת לשילוש ערכים. אף שמקורות המוטו הם במהפכה הצרפתית, היה זה באותה תקופה מוטו אחד מבין אחרים אשר לא קיבל הכרה שלטונית עד הרפובליקה הצרפתית השלישית. ויכוחים באשר להתאמתם ולסדר הופעתם של שלושת הערכים שבמוטו החלו עוד בימי המהפכה הצרפתית.
מקורות המוטו

הפילוסוף הצרפתי פייר לרו טען בשנת 1839 כי המוטו נוצר בימי המהפכה הצרפתית וכי זהות יוצרו אינו ידועה. ההיסטוריון מונה אוז'ו הדגיש כי אף שערכי "חירות" ו"שוויון" הוצמדו זה לזה במהלך המאה ה-18, "אחווה" לא הייתה חלק מן השילוש, אלא ערכים אחרים כגון "רעות" (בצרפתית: Amitié), "צדקה" (Charité), או אחדות (Union), צורפו לעיתים לצמד. המוטו המשולש לא אומץ כמוטו לאומי בעת המהפכה הצרפתית. כבר בשנת 1789 היה שימוש במוטואים אחרים, שענו על כלל השלושה בכתיבה, כגון "האומה, החוק, המלך" (la Nation, la Loi, le Roi), או "אחדות, עוצמה, מוסר" (Union, Force, Vertu) שהייתה נהוגה בלשכות הבונים החופשיים. או "עוצמה, שוויון, צדק" (Force, Égalité, Justice), "חירות, ביטחון, רכוש" (Liberté, Sûreté, Propriété), ועוד. "חירות, שוויון, אחווה" הייתה רק אחת בין ססמאות רבות אחרות. בעוד שערכי "חירות" ו"שוויון" נאמרו תמיד יחדיו, לאורך התקופות הוצמדו אליהם ערכים נוספים אחרים כגון "ביטחון" ו"רכוש". המוטו אף לא מצא דרכו להצהרת זכויות האדם והאזרח משנת 1789, אף ש"חירות" ו"שוויון" הוגדרו בה במפורש.
פשה, ראש העיר של הקומונה של פריז, כתב את המוטו "חירות, שוויון, אחווה, או מוות".
המוטו אומץ באופן רשמי במהפכות 1848 בצרפת, בעיקר תחת לחץ של מגזרים שניסו להנהיג את הדגל האדום במקום הטריקולור. אלפונס דה למרטין התנגד לשינוי זה בדגל צרפת, ולכן נוספו עליו רק המוטו של הרפובליקה "חירות, שוויון, אחווה״, וורד אדום. המוטו שימש מהפכות נוספות של "אביב העמים", בין היתר את המהפכה ההונגרית של 1848.
ערך האחווה נחשב בעיני רבים כמתמצת ומכיל את ערכי החירות והשוויון, כביטוי לערכים אזרחיים היוצרים קשר חברתי (או "ברית חברתית" בלשונו של ז'אן-ז'אק רוסו). אולם ב-6 בינואר 1852, נשיא הרפובליקה השנייה, נפוליאון השלישי, הורה לכל המחוזות למחוק את המוטו המשולש מכל המסמכים הרשמיים ומעל מבני השלטון. אוגוסט קונט יצא בשבחי ההחלטה וטען כי "אחווה" היא "סמל לאנרכיזם מטאפיזי" וטען שיש להעדיף את הערכים "סדר וקידמה" (Ordre et Progrès). פייר-ז'וזף פרודון מתח ביקורת על ערך ה"אחווה" כמונח ריק מתוכן הלקוח מן החלומות האידיאליים של הרומנטיקנים והעדיף לדבוק בערך יחיד: חירות.
רק בימי הרפובליקה השלישית הפך המוטו לרשמי, אולם אף אז היו שגייסו את המוטו למטרות מהפכניות ומעשי מרד, כך למשל לאון גמבטה.
במהלך מלחמת העולם השנייה, בתקופת הכיבוש הנאצי בצרפת, הוחלף המוטו על ידי מרשל פטן, ראש המדינה בתקופת ממשלת וישי, למוטו משולש אחר: "עבודה, משפחה, מולדת" (Travail, famille, patrie). לאחר שחרור צרפת, הממשלה הזמנית של הרפובליקה הצרפתית שבה וקבעה את המוטו, אשר אף קובע בחוקה הצרפתית משנת 1946 ומשנת 1958.
אומות רבות אחרות אימצו את המוטו הצרפתי כביטוי ערכי, כך האיטי, צ'אד, ניז'ר וגבון, כולן מושבות צרפתיות בעבר. שלושת הערכים מופיעים אף בפתיח לחוקת הודו שאומצה בשנת 1950.
המוטו בתרבות

מאז תחילת המאה ה-20 מטבעות כסף צרפתיים נושאים עליהם את המוטו ואף לאחר שצרפת הצטרפה לגוש האירו המוטו ממשיך לייצג את צרפת במטבע זה. תקופה מסוימת עשו שימוש במוטו כדי לסמן כנסיות הנמצאות בבעלות ממשלתית, להבדיל מכנסיות בבעלות הכנסייה הקתולית.
המוטו הופיע בעבר על חפיסות סיגריות גולואז.
באסטרולוגיה נעשה שימוש במוטו כדי לתאר את שלושת המזלות המרכיבים את יסוד האוויר: מזל דלי (חירות), מזל מאזניים (שוויון) ומזל תאומים (אחווה).
טרילוגיית שלושת הצבעים (אנ') הנודעת של הבמאי קשישטוף קישלובסקי, הכוללת את הסרטים "כחול", "לבן" ו-"אדום", מתייחסת למוטו המשולש בהתאמה.[דרוש מקור]
ראו גם

הבו לי חירות או הבו לי מוות!
חוקרת מקרי המוות

| --- | --- |

כרזת הסדרה
 סוגה:  דרמה
 יוצרים:  סאלי אבוט
 שחקנים:  קלייר גוס מאט ברדוק
 ארץ מקור:  הממלכה המאוחדת
 שפות:  אנגלית
 מספר עונות:  2
 מספר פרקים:  20
 הפקה
 מפיק:  סנדרה מקאייבר
 מפיקים בפועל:  ויל טרוטר
 חברת הפקה:  BBC Birmingham
 מוזיקה:  דבי וייסמן
 אורך פרק:  45 דקות
 שידור
 רשת שידור:  BBC One
 תקופת שידור מקורית:  16 בנובמבר 2015 – 2 בדצמבר 2016
 קישורים חיצוניים
 אתר רשמי
 דף התוכנית ב-IMDb
חוקרת מקרי המוות (באנגלית: The Coroner) היא סדרת דרמה בריטית של BBC Birmingham, בכיכובה של קלייר גוס בתפקיד ג'יין קנדי, חוקרת מקרי מוות המוצבת בעיירת חוף בדרום דבון. מאט ברדוק מככב לצדה בתפקיד סמל בילוש דייווי היגינס.
הסדרה כוללת עשרים פרקים ששודרו בשתי עונות. ב-2 במרץ 2017 הכריזה רשת ה-BBC שלא מתוכננות עונות נוספות.
תקציר העלילה

ג'יין קנדי חוזרת לעיירה לייטהייבן בתפקיד חוקרת מקרי המוות (coroner). היא עובדת בשיתוף פעולה עם דייווי היגינס, סמל בילוש במשטרת סאות' דארט. השניים היו נאהבים בצעירותם עד שהוא שבר את ליבה. הם חוקרים כל מקרה רצח פתאומי, אלים ובלתי מוסבר במחוז סאות האמס שבדרום דבון.
דמויות נוספות בסדרה הן: בת', בתה בן ה-15 של ג'יין קנדי; אמה ג'ודית; החבר של ג'ודית מיק סטורוק; וקלינט הולמן פקיד במשרד החוקרת.